Logo

Description automatically generated

**Bo- og levebeskrivelse for ansatte i Familieveiviseren**

**Om Familieveiviseren**

Familieveiviseren en helse- og sosialfaglig avdeling som er ett lavterskeltilbud rettet mot norske barn, unge og foreldre i utlandet.

Siden oppstarten i 2005 har arbeidet utviklet seg og det er nå fem ansatte i avdelingen.

Hovedkontoret vårt ligger i kommunesenteret Alfaz del Pi, der familieveiviseren har kontor i sentrum. Den ny ansatte familieveilederen vil være er plassert på Gran Canaria, med faste reiser til hovedkontoret.

På Costa Blanca Sør har vi kontor i sentrum av Quesada i nærheten av den norske skolen i Rojales.

I tillegg reiser familieveileder jevnlig til Costa del Sol.

Familieveiviseren er oppsøkende i sitt arbeid og det betyr mye reisevirksomhet for å være til stede på aktiviteter som skolene og som sjømannskirkene har.

Det er ett tett samarbeid med Sjømannskirken i Albir-Villajoyosa, som ligger på Costa Blanca Nord i Alicante-provinsen, med Sjømannskirken i Torrevieja, som ligger på Costa Blanca Sør, med Sjømannskirken på Costa del Sol og med Sjømannskirken på Gran Canaria.

**Staben**

Den faste staben består av daglig leder/ familieveileder, tre familieveiledere og en språk- og kultur tolk. De andre stillingene utenom denne, holder til i Alfaz del Pi nær Alicante.

Det vil også bli et samarbeid med staben ved Sjømannskirken på Gran Canaria.

**Beskrivelse av nordmenn på Gran Canaria**

Det er normalt sett en stor koloni av nordmenn sør på Gran Canaria. I Mogan kommune, der kirken ligger, kan det oppholde seg 8-10.000 nordmenn i perioden oktober til mars. På hele øyen kanskje så mange som 4000 norske fastboende. I vintersesongen dobler dette antallet seg. I løpet av vintersesongen besøker minst 250.000 nordmenn øyen.  Av de fastboende er den største gruppen pensjonister, men også en god del barnefamilier i Arguineguin. Her finner vi også Den norske skolen ligger her med omtrent 200 elever.  I tillegg finnes det ulike norske tilbud for helseopphold, deriblant helsesenteret Valle Marina som ligger ved Den norske skolen. Mange av de som kommer hit er helseflyktninger som har stor gevinst av å slippe vinteren hjemme i Norge.

En del andre norske virksomheter er etablert i området, spesielt innen eiendomsforvaltning, - salg og utleie. I tillegg er det en god del bedrifter i Las Palmas- området og ellers, som retter seg mot den maritime miljø, særlig knyttet opp mot olje-relatert virksomhet.

Til sammen fører dette til stor virksomhet på Sjømannskirken i vinterhalvåret. I et normalår er det gjerne 80.000 besøkende på kirken.  På tirsdager, som er markedsdagen i Arguineguin, har vi hatt over 1000 besøkende på en dag. Dette krever stor evne til organisering og logistikk.

Det er normalt sett mange vielser og det er ikke uvanlig med gudstjenester i vintersesongen med over 400 deltagere.

**Frivillig engasjement**

Det er et stort frivillig engasjement hos oss, og vi er helt avhengige av våre frivillige for å drive kirken på det nivå vi har. I løpet av uka kan det være 30-40 vakter med frivillige knyttet til kjøkken/kafeteriaen og vertskapsarbeid.  I tillegg deltar på det meste 60 personer i to ulike handarbeidsgrupper. Kirkekoret har på det meste hatt 60 sangere. Dessuten deltar frivillige i Kirkerådet, diakoniutvalget og andre komitéer knyttet til kirken.

**Ambassade/konsulat**

Vi har et utmerket samarbeid med konsulatet i Las Palmas. Ved større saker er det åpne linjer til ambassaden i Madrid.

**Offentlig kommunikasjon**

Arguineguin har gode bussforbindelser med resten av øyen. Det går direktebuss til flyplassen (ca. 30 min) og til Las Palmas (ca. 50 min) hver time.  Las Palmas har gode flyforbindelser med Norge og resten av Europa. Taxi er også rimelig og greit.

**Skole og barnehage**

Den Norske Skolen på Gran Canaria ligger omtrent 3 km fra kirken. Her er det normalt sett rundt 200 elever, fordelt på barnetrinn, ungdoms- og videregående. Hovedopptak er 1.mars. Skolen kan ikke garantere skoleplass etter 1. mars. Det er ikke mulig å starte på grunnskolen etter 1.oktober. Det er løpende opptak på videregående skole. Spansk skole kan være et godt alternativ til norsk skole. Det er en svensk barnehage i San Fernando, 20 minutter fra Arguineguin.

**Fritidsmuligheter**

Gran Canaria har mye å by på av fritidsmuligheter. Sol og strand,- og alt som hører med - båtliv, surfing, dykking, sportsfiske er kanskje mest kjent. I tillegg er her gode muligheter for fotturer hele året. Mulighetene for sykling er populære og gode. Ellers har øyen mange byer og landsbyer som er vel verdt et besøk.

For barn og unge finnes det ulike slags kulturtilbud, tilbud innen fotball og annen idrett, kommunal spansk musikkskole, foruten kirkas tilbud med barneklubb, ungdomsklubb, og KRIK.

Øyen har også en fin storby, Las Palmas, (45 min. unna med bil; 50 min med buss). Her finnes alt å få kjøpt som man finner i større byer. Her er også et flott kulturliv med blant annet fine konserter i konserthuset Alfredo Kraus.

Den Norske Klubben som holder til i egne lokaler i Arguineguin, arrangerer en rekke felles fotturer.

**Klima**

Gran Canaria har et av verdens beste klima med en middel dagtemperatur som varierer fra rundt 20 grader om vinteren til 30 grader på sommeren.

Øyen har fire klimasoner med mest skyer og nedbør nord på øyen. I sør er det sol de aller fleste av årets dager. Dette gjør at jordsmonnet er karrig i sør, mens det er frodigere i høyden og nord på øyen.

Midt inne på øyen stiger fjellene til over 1900 meter. Øyen har omvendt skoggrense i forhold til Norge. Over 900 – 1000 m vokser skogen, med flotte turmuligheter.

**Levekostnader**

Det er noe rimeligere å leve her enn i Norge. Matinnkjøp er rimeligere enn i Norge. Det er også billigere å spise på restaurant. En kan få en god middag med drikke for under 20 €.

**Boligen og omgivelsene rundt**

Det vil bli leid inn møblert tjenestebolig til den som blir tilsatt. Boliger i Spania er ofte av litt enklere standard enn man er vant med i Norge. Standarden ligger på rekkehus eller tomannsbolig blant våre eksisterende ansatte. Vi får tak i et godt utvalg av leiligheter som innehar to til tre soverom.

**Lenker til nettsider:**

[Informasjon om Gran Canaria](https://www.grancanaria.com/turismo/en/)

[Den norske skolen Gran Canaria (Colegio)](https://www.colegio.no/)